kardosdrur/scandi-wiki huggingface dataset:
Anthrax

Anthrax er et amerikansk thrash metalband fra New York, der blev dannet i 1981. Anthrax var et af de mest populære bands i 1980'ernes thrash metal scene og er bemærkelsesværdige for at kombinere metal med rap (kun brugt i to sange) og hard musikstil i de tidlige år. De er generelt klassificeret som en af de fire store af thrash metal sammen med Metallica, Megadeth, og Slayer.

De har flere gange optrådt på TV i serier som Married... with Children, WWE Raw, NewsRadio og Ask Dr. Ruth sammen med deres mødre. De er også flere gange dukket op på film som Run Ronnie Run og Calendar Girls. Deres sang Madhouse blev brugt i videospillet Grand Theft Auto: Vice City på spillets radiostation V-Rock og i spillet Guitar Hero II – Ligeledes blev nummeret Caught In A Mosh brugt i Guitar Hero IIs efterfølger Guitar Hero Encore: Rocks the 80's.

Medlemmer

Nuværende medlemmer 
 Jonathan Donais – lead guitar (2013–)
 Scott Ian – Rytmeguitar (1981—)
 Frank Bello – Bas (1985-2004, 2005—)
 Charlie Benante – Trommer, guitar (1983—)
 Joey Belladonna (1984–1992, 2005-2007, 2010-)

Tidligere medlemmer

Vokalister 

 Jason Rosenfeld(1981)
 Dirk Kennedy (1981)
 John Connelly (1981)
 Neil Turbin (1982–1984)
 Matt Fallon (indspilning til studienummer, der aldrig blev udgivet) (1984)
 John Bush (1992–2005, 2009-2010)
 Dan Nelson (2007-2009)

Guitarister 
 Kenny Kushner (aldrig indspillet med bandet) (1981)
 Greg Walls (1981–1982)
 Dan Spitz (1983–1995, 2005-2007)
 Paul Crook, (1995–2000)
 Dave "The Snake" Sabo (Kun turnéguitarist, medlem af Skid Row) (2000) 
 Rob Caggiano (2001-2005, 2007-2013)

Bassister 
 Paul Kahn (aldrig indspillet med bandet) (1981)
 Dan Lilker – Bas og guitar (1981–1984, 1999-2005; Bas på et cover af The Temptations' "Ball of Confusion")
 Joey Vera – Bas (kun turnébassist) (2004–2005)

Trommeslagere 
 Dave Weiss – (Aldrig indspillet med bandet) (1981)
 Greg D'Angelo – (1981–1983) (eksmedlem af White Lion)
 Jason Bittner – (Kun turnétrommeslager)

Diskografi 

 Fistful of Metal (1984)
 Spreading the Disease (1985)
 Among the Living (1987)
 State of Euphoria (1988)
 Persistence of Time (1990)
 Sound of White Noise (1993)
 Stomp 442 (1995)
 Volume 8: The Threat Is Real (1998)
 We've Come for You All (2003)
 Worship Music (2011)
For All Kings (2016)

Eksterne henvisninger 

 
 

Metalgrupper fra USA
Thrash metal-grupper
Musikgrupper fra 1981
Gjensidige Kvindeliga

Gjensidige Kvindeliga er en dansk, professionel fodboldliga og den øverste række i Danmarksturneringen i kvindefodbold. 

Det første Danmarksmesterskab for kvinder blev spillet i 1973, efter kvindefodbold blev optaget i DBU i 1972. Rækken blev introduceret som Elitedivisionen i 1994 og har sidenhen haft flere forskellige navne grundet skift i sponsorer. Siden 2019/2020 sæsonen har rækken heddet Gjensidige Kvindeligaen efter at forsikringsselskabet Gjensidige Forsikring blev hoved- og navnesponsor for den danske Kvindeliga.

Kvindeligaens grundspil består af otte hold og 14 spillerunder, hvor samtlige klubber mødes på henholdsvis ude- og hjemmebane. Efter grundspillet, kvalificeres de seks bedst placerede klubber sig til slutspillet. De to nederst rangerede klubber spiller kvalifikationspil mod 1. divisionens fire bedste hold om de to resterende pladser til kvindeligaens næste sæson.

Der uddeles medaljer til de tre bedste hold, mens 1. og 2. pladsen får mulighed for at kvalificere sig til Champions League. 

I Marts 2021 blev det annonceret at Kvindeligaen havde indgået Tv-aftale med mediefirmaet Nent Group (nu Viaplay Group), der tilbyder streaming og TV af kampene i Kvindeligaen. én ugentlig kamp vises på Viaplay Groups tv-kanaler, mens de resterende udarbejdes som tv-produktioner, der kan streames direkte på VIAPLAY.

Holdene i 2022-23-sæsonen 

 AGF
 Brøndby IF
 FC Nordsjælland
 FC Thy-Thisted Q
 Fortuna Hjørring
 HB Køge
 Kolding IF
 AaB

Danmarksmestre 
Vindere af Elitedivisionen siden det første mesterskab i 1973:

 1973:  Ribe BK
 1974:  Ribe BK
 1975:  BK Femina
 1976:  Ribe BK
 1977:  BK Femina
 1978:  Ribe BK
 1979:  Ribe BK
 1980:  BK Femina
 1981:  B 1909
 1982:  HEI Århus
 1983:  B 1909 
 1984:  HEI Århus
 1985:  B 1909 
 1986:  HEI Århus
 1987:  HEI Århus
 1988:  HEI Århus
 1989:  HEI Århus
 1990:  HEI Århus
 1991:  HEI Århus
 1992:  B 1909 
 1993:  B 1909 
 1994:  Fortuna Hjørring
 1995:  Fortuna Hjørring
 1996:  Fortuna Hjørring
 1997:  HEI Århus
 1998:  HEI Århus
 1999:  Fortuna Hjørring
 2000:  Odense BK
 2001:  Odense BK
 2002:  Fortuna Hjørring
 2003:  Brøndby IF
 2004:  Brøndby IF
 2005:  Brøndby IF
 2006:  Brøndby IF
 2007:  Brøndby IF
 2008:  Brøndby IF
 2009:  Fortuna Hjørring
 2010:  Fortuna Hjørring
 2011:  Brøndby IF
 2012:  Brøndby IF
 2013: Brøndby IF
 2014: Fortuna Hjørring
 2015: Brøndby IF
 2016: Fortuna Hjørring
 2017: Brøndby IF
 2018: Fortuna Hjørring
 2019: Brøndby IF
 2020: Fortuna Hjørring
 2021: HB Køge
 2022: HB Køge

Referencer 

Elitedivisionen (fodbold)
Kvindefodbold
Kvindedivisionsforeningen

Kvindedivisionsforeningen (eller KDF) er dansk sportsorganisation for fodboldklubberne i de øverste tre rækker i Danmarksturneringen i kvindefodbold – Elitedivisionen, Kvinde 1. division og Kvinde-Danmarksserien. Kvindedivisionsforeningen har til formål at fremme fodbold i Danmarksturneringen og at formidle et fast samarbejde klubberne imellem.

Ekstern henvisning 
 Kvindedivisionsforeningens officielle hjemmeside

Fodboldorganisationer
DBU
Global Liberation Army

Global Liberation Army, eller GLA, er en fiktiv terroristorganisation, meget lig Al-Qaeda. Den er hovedårsagen til at krigen startes i Command & Conquer: Generals, og det er også den der fortsætter krigen i opfølgeren Command & Conquer: Generals - Zero Hour. Dog ødelægges GLA for evigt, da Kina og USA, de to andre supermagter allierer sig, og smadrer de største terrorceller.

Command & Conquer
Fiktive organisationer
Francesc Cambó

Francesc Cambó i Batlle (Verges (Catalonien) 2. september 1876 – 30. april 1947 Buenos Aires, Argentina), var catalansk politiker og kulturpersonlighed.
Han var med til at grundlægge og lede “Liga Regionalista” og var minister i to spanske regeringer.
Francesc Cambó studerede jura, filosofi og litteratur ved Barcelona Universitet og var engageret i kulturelle og kunstneriske bevægelser, f.eks. Fundacion Bernat Metge. Endvidere oversatte han græske og latinske tekster til catalansk.

Han var deputeret i parlamentet 1907-1910. Her kæmpede han for, at Katalonien skulle have selvstyrerettigheder, men måtte acceptere en kompromisløsning.

Ved Enric Prat de la Ribas død blev Cambó blev leder af “Liga Regionalista”. I 1918 blev han minister for udvikling og i 1921 finansminister i Antonio Mauras regering. Han tabte valget i 1931, hvor “den anden spanske republik” blev oprettet, hvorefter Cambó emigrerede. Imens grundlagde det venstreorienterede parti Esquerra Republicana de Catalunya catalansk selvstyre, “Generalitat de Catalunya”. Han vendte tilbage og sad igen i parlamentet 1933-1936.

Da borgerkrigen brød ud i 1936 forlod Cambó atter Spanien, idet han ikke kunne støtte Francos militære oprør. Modsat var han også modstander af en socialistisk republik, så han valgte alligevel at støtte nationalisterne. Efter borgerkrigen levede han i Schweiz, USA og Argentina.

Blandt hans bøger kan nævnes "Les Dictadures"( 1929) og "Per la concridia" (1930).

Eksterne henvisninger 
 

Personer fra Catalonien
Politikere fra Spanien
DEA

DEA henviser til flere artikler:

 Drug Enforcement Administration - amerikansk føderalt politikorps.
 Esperantoforeningen for Danmark - den lokale danske afdeling af Verdensesperantoforeningen UEA
 Tænketanken DEA - en tænketank med fokus på forsknings- og uddannelsespolitik
Lucerne

Lucerne har flere betydninger:
 Lucerne (plante) – anvendes bl.a. i ensilage.
 Byer:
 Luzern - på fransk Lucerne
 Lucerne, Colorado
 Lucerne, Indiana
 Lucerne, Missouri
 Lucerne, Wyoming
Cogito ergo sum

Cogito ergo sum er en latinsk sætning, der betyder "Jeg tænker, derfor er jeg (til)", "Jeg tænker, altså er jeg (til)" eller "jeg tænker, altså eksisterer jeg". Den forbindes normalt med filosoffen René Descartes, som skrev i "Principia Philosophiae" (prima pars, art. 7): "[...] Ego cogito, ergo sum [...]." Han skrev også (i Meditationes de Prima Philosophia, eller Meditationer): "[...] Ego sum, ego existo [...]", og i Discours de la méthode, i fransk: "[...] Je pense, donc je suis [...]", hvad også 'Jeg tænker, derfor er jeg' betyder.

Dette skal forstås som konsekvens af Descartes' overvejelser. I "Metafysiske Meditationer" forsøger Descartes at finde et fast punkt i verden, noget, der er sikkert. Descartes er rationalist, og efterhånden som han tænker sig om, viser det sig, at næsten intet i verden er sikkert. Han tror f.eks. ikke længere på, at hans legeme findes. "Det kan være, at der er en ond narre-gud, der bilder mig det ind", tænker han og henviser til, at det samme jo kan siges at ske, når man sover. "At jeg sidder her, kan være noget, jeg bilder mig ind" tænker Descartes. Men så kommer konklusionen: "Det faste, sikre i verden, det er min egen eksistens." Selv, hvis der er en narre-gud, som snyder mig, så må jeg jo nødvendigvis stadig eksistere. Jeg må være et eller andet." Så fordi Descartes tænker – og har disse overvejelser – må han eksistere.

Søren Kirkegaard kritiserede dette aksiom. Han sagde, at sætningen var en tautologi, fordi den antog sig selv. Han mente, at man kunne omformulere "Cogito ergo sum" til:
    "x" tænker.
    Jeg er det "x".
    Derfor tænker jeg.
    Derfor er jeg.

Se også
 Omverdensproblemet
 Transcendent
 Transcendentale illusioner
 Fri vilje
 Solipsisme

Kilder 

Filosofi
Citater
Erkendelsesteori
Tænkning
Spinderiet

Spinderiet er et dansk indkøbscenter beliggende centralt i Valby umiddelbart ved Valby Station og Valby Langgade.
                                                                                                                           
Centret åbnede den 15. november 2007 og består af 19.000 m2 butiks- og torveareal fordelt på 50 butikker. Derudover er der i byggeriet 4.500 m2 kontorer og 12.500 m2 ejer- og lejeboliger. Centret består af en lukket indendørs del (som et traditionelt center) og af butiksgader, der er delvist overdækket af et tag i glas i 4. sals højde. I midten ligger et stort torv. Der er indgang direkte fra stationen, fra Valby Langgade og fra Tingstedet via Skolegade. 

Spinderiet er opkaldt efter De Danske Bomuldsspinderiers fabrik, der blev opført på stedet i 1906-1907 og i sin samtid var en moderne arbejdsplads med travle spindepiger og effektiv halvmekanisk produktion. Butikscentret blev opført af TK Development og ejes af DADES A/S. Butikscenteret er tegnet af AK83 Arkitekter. 

En del af de gamle bygninger fra det gamle bomuldsspinderi er genbrugt og ombygget, mens nye bygninger er bygget til omkring. En af de genbrugte bygninger er et 32 meter højt tårn, der nu fungerer som vartegn for centret. 

Den arkitektoniske idé var at restaurere det gamle bomuldsspinderi og blande det gamle med  moderne arkitektur. En lignende tilgang kan ses i butikscentret mary's i Vejle.

Eksterne henvisninger 
 Spinderiets hjemmeside
 Præsentation på www.valbyonline.dk
 AK83 Arkitekter 
 Spinderiet: Livsnerven i Valby 

Etableret i 2007
Indkøbscentre i København og omegn
Valby
Raven-Symoné

Raven-Symoné Christina Pearman (født den 10. december 1985 i Atlanta i Georgia) er en amerikansk skuespillerinde, R&B- og Popsanger, sangskriver, danser, Tv-producent & modedesigner.
Raven er kendt for sine roller i The Cosby Show som Olivia Kendall, sin egen serie That's So Raven som Raven Baxter og som Galleria Garabaldi i The Cheetah Girls.

Biografi 
Som 3 årig arbejdede hun med Ford Models som model og var med i Tv-reklamer for Ritz crackers, Jell-O, Fisher-Price, og Cool Whip. Som 3 årig prøvede hun at få en rolle i filmen Ghost Dad, men fik at vide at hun var for ung, men fik et tilbud om at spille Olivia Kendall i Cosby & Co og det gjorde hun så i februar 1989. I 1993 begyndte hun at spille Nicole i Serien Hangin with Mr. Coope. I 1998 fik Raven rollen som Charisse Dolittle i filmen Dr. Dolittle og i 1999 fik hun rollen som Nebula Wade.

Hun udtrykte sig i august 2013 positivt om muligheden for ægteskab mellem homoseksuelle i USA. Hun har ikke tidligere ville kommentere på sin seksualitet.

Filmbiografi

Film

Tv-serier

Singler

Henvisninger

Eksterne henvisninger 

 

Skuespillere fra USA
Personer_fra_Atlanta
Vresen

Vresen er en smal ca. 50.000 kvadratmeter stor ubeboet holm i Storebælt, 12 kilometer (6,5 sømil) sydøst for Nyborg på Fyn og 6,5 sømil nord for Lohals på Langeland. Øen Vresen, der oprindeligt var en forholdsvis stor moræneø med to huse, eksisterer ikke længere. I nutiden er det kun sandrevet Langesand og Tamodde, der bærer navnet Vresen. 

Fra Langelands vestkyst ud for Lohals strækker der sig en ca. 2 km bred undersøisk ryg mod nord. Ryggen, der har flere gennemskæringer, er oversået med grunde og puller og fra syd mod nord ligger holmene Smørstakke, Langesand og Vresen. Ryggen er skabt af Storebæltsgletsjeren i sidste istid, og danner sammen med Sprogø og nogle rev længere mod syd, en såkaldt morænebue. Vresen er kun cirka en kilometer lang og meget smal. Den ligger ikke mere end to-tre meter over havets overflade. Vresen er i en proces, hvor den langsomt forsvinder, idet bølgerne eroderer den bort.

Historie
1529 ejede Johan Friis, Hesselagergård Vresen. I 1767 kom øen under stamhuset Broholm ved mageskifte med Glorup. 

Omkring 1700 husede øen en af de fem danske karantænestationer, der blev oprettet for at isolere epidemiramte skibsbesætninger.

1845 var der på øen lidt skov, overdrev og mose og den var  beboet af fiskerfamilien Gregers Andersen og Anne Kirstine Andersdatter med to børn. De sidste beboere var en fiskerfamilie, der fra 1898 til 1922 boede på øen. De måtte efter en stormflod i 1922 omgående forlade øen. 

Godset Broholm havde i mange år et sommerhus på øen. Betonfundamenterne kan  stadig ses ud for den nordlige kyst. 1995 købte staten Vresen.

Natur
I nutiden ses kun græs og marehalm. Holmen er desuden et beskyttet fuglereservat. Vresen Vildtreservat omfatter 123 ha og består af foruden et havområde af en lille rest af øen Vresen samt sandrevlen Langesand, der tilsammen udgør 4 ha og som tilsammen har en længde på lidt over en kilometer. 

Øens fugle og planteliv er truet af invasionsplanten rynket rose. En lang række planterarter, som er hjemhørende på øen har måttet vige pladsen i konkurrencen med rynket rose og dermed forsvinder også de dyr og insekter, der er afhængige af det oprindelige økosystem.

Af øens mest almindelige ynglefugle kan nævnes edderfugl svartbag, strandskade, gråand, knopsvane og grågås.

Muslingebankerne omkring Vresen er et meget vigtigt fourageringsområde for edderfugle. Sandrevlerne er betydningsfulde som rasteplads for grågås og skarv samt som fældningsplads for toppet skallesluger.  

Vresen er en del af Natura 2000-område nr. 116 Centrale Storebælt og Vresen; For at beskytte fuglelivet, er der fra den 1. oktober til den 30. juni adgang forbudt på holmen og vandet i en afstand af 300 meter fra øen.

Se også 
Sprogø

Kilder og henvisninger

 Natura 2000-planen  
 Basisanalysen 2016-21      
Øer i Storebælt
Lokaliteter i Svendborg Kommune
EU-habitatområder i Danmark
Fuglebeskyttelsesområder i Danmark
Naturreservater i Danmark
Latkes

Latkes () er jødisk madret, en slags kartoffelpandekager. Ingredienserne i latkes varierer meget efter tradition, men de indeholder som regel altid revne kartofler, løg, æg og mel. Latkes spises traditionelt i forbindelse med den jødiske Chanukka-fest.

Se også
Rösti

Kartoffelretter
Jødedom
Percy von Halling-Koch

Percy von Halling-Koch (27. december 1914, død 1992) var en dansk forretningsmand. Han er stifter af Unika-Væv. I samarbejde med designeren Nanna Ditzel udviklede han konceptet for møbelstoffet "Hallingdal", der i dag sælges af Kvadrat og bl.a. anvendes i IC3-togene.

Halling-Kochs fysiognomi blev kendt og elsket af det danske folk, da han i bar figur, højt humør og fotograferet af Rigmor Mydtskov stillede op i en reklame for Samarin

Noter

Litteratur 
 Frederik Sieck, Bogen om Bum! - Galskabens triumf, Kvadrat Boligtekstiler, 1984. .

Iværksættere fra Danmark
Drejet (Kegnæs Sogn)

Drejet, "E Drej" eller "Kegnæs Drej" er en naturlig dæmning eller smal landtange, som med landevej 427 forbinder det sydlige Als med halvøen Kegnæs. På tangens østside ud mod Lillebælt er der en god sandstrand. Mod vest ligger Lillehav, som er farvandet mellem Kegnæs og Als. I kolde vintre kan der ved Drejet opstå store isskruninger. 

Ved parkeringspladsen for enden af landtangen i nærheden af Kegnæs Fyr ligger voldanlægget "Kegborg" fra den tidlige Middelalder. Det blev bygget til forsvar mod Venderne og har været omgivet af volde og dobbelte grave, af hvilke der endnu ses tydelige spor.

Eksterne henvisninger 
 Kegborg Voldsted  i Fund og Fortidsminder
 [ Kajborg]

Lokaliteter på Als
Qof (bogstav)

Qof (ק) er det 19. bogstav i det Hebraiske alfabet

I Unicode findes det som U+05E7 (Hebrew letter qof).

Hebraisk sprog
Chanukka

Chanukka, Chanukah eller Hanukkah (hebraisk: חנוכה) betyder "indvielse" og er en jødisk fest, der falder den 25. kislev (hvilket plejer at være i december i den Gregorianske kalender). På Chanukka fejres et mirakel, der fandt sted i år 165 f.Kr.

Historie

Grækere i Israel 
Grækerne havde besat Judæa. Under ledelse af Antiochus forbød grækerne bl.a. jøderne at studere Torah. Jøderne ville ikke finde sig i denne undertrykkelse og besættelse, så under ledelse af Jehudah Makkabi gjorde makkabæerne oprør mod grækerne. Efter flere års kamp lykkedes det at smide grækerne ud af Israel, men der ventede makkabæerne et chok.

Vanhelligelsen af templet 
Da makkabæerne kom ind i templet i Jerusalem, så de, at grækerne havde vanhelliget templet. I jødedommen havde (og har) man monoteisme, så at se en række græske afguder stillet op, hvor man ellers havde holdt jødiske gudstjenester var vanhelligelse. Det værste var dog, at den syvarmede lysestage, menorah'en, der altid skulle være tændt som et tegn på jødernes evige tro på Gud, var blevet slukket! Menorah'en måtte kun brænde på jomfru-olivenolie. Man fandt en "reserve-beholder" af olivenolie frem, men dér var der akkurat kun olie til at lade menorah'en brænde én dag. Og det ville tage otte dage at skaffe mere olie.

Chanukah-miraklet 
Man sendte et sendebud ud for at skaffe mere olie og satte så menorah'en til at brænde på den reserve-ration, man nu havde. Og så skete det som de kaldte et mirakel: Olien varede i 8 dage, dvs. længe nok til at skaffe mere olie. Dermed var det ikke nødvendigt at lade menorah'en stå slukket igen.

Jøderne kunne efter den græske besættelse igen bede frit til deres gud. Miraklet kan imidlertid ses som en metafor for det faktum, at jøderne – selv i svære tider – holdt stærkt fast i troen på deres gud.

Chanukah-festen 
Chanukah fejres i 8 dage og 8 nætter. Den første aften tændes ét lys, den anden aften to, osv., således at man den ottende aften tænder otte lys. Chanukah kaldes også "lysenes fest", og det er et gennemgående tema, at man i vintermørket spreder lys med denne fest.

Med henvisning til miraklet er det mens Chanukah varer, skik at spise retter stegt i olie. Særligt populære er latkes, ashkenaziske kartoffelpandekager, og de israelske sufganijot, en form for meget søde berlinere.

Kilder 
 http://www.torah.org/learning/yomtov/chanukah
 http://www.history.com/minisites/hanukkah

Se også 
 Weihnukka

Jødiske helligdage
 
Hebraiske ord og vendinger
Kvinde 1. division (fodbold)

Kvinde 1. division er den næstbedste række i Danmarksturneringen i kvindefodbold.



Nuværende regler
Der er 10 hold i 1. division. De spiller ude og hjemme mod hver modstander. Efter disse 18 kampe fortsætter nr. 1-4 til et slutspil, hvorfra nr. 1-2 rykker op i Elitedivisionen. Nr. 5-10 i  1 divisions grundspil fortsætter til et nedrykningsspil, hvorfra nr. 4-6 rykker ned i Danmarksserien.

Tidligere regler
Rækken bestod til og med 2006/07-sæsonen af 12 hold, der hver sæson mødte hinanden på ude- og hjemmebane. Efter 22 kampe rykkede det bedstplacerede hold op i Elitedivisionen, mens de to dårligste rykkede ned i Kvinde-Danmarksserien. Det næstbedst placerede hold spillede to kvalifikationskampe mod Elitedivisionens næstlavest placerede hold om en plads i Elitedivisionen den kommende sæson.

Grundet DBUs strukturændringer for de tre bedste rækker i kvindefodbold fungerede 2006/07-sæsonen som en overgangsperiode, da rækken fra og med 2007/08-sæsonen blev reduceret til 10 hold. I 2006/07-sæsonen rykkede de to bedstplacerede hold direkte op i Elitedivisionen, mens de tredjebedst placerede hold spillede to kvalifikationskampe mod Elitedivisionens dårligstplacerede hold om en plads i Elitedivisionen den efterfølgende sæson.

Kilder
 Landsdaekkende turneringer kvinder - 1. division dbu.dk

Danmarksturneringen i kvindefodbold
Tisha B'Av

Tisha B'Av eller Tish'ah b'Av (תשעה באב) er hebraisk og betyder "9. av" (av er en jødisk måned). 

Den 9. av falder som regel i slutningen af juli/starten af august i den gregorianske kalender. 

Jøderne faster denne dag i sorg over, at begge de jødiske templer blev ødelagt den dag (kong Salomons i586 f.Kr. og kong Herodes' i 70 e.Kr.). Jerusalems ødelæggelse er skelsættende begivenheder i den jødiske historie.

Det første tempel ødelagde babylonerne under kong Nebukadnezer, det andet ødelagde romerne under general Titus mens Vespasian var kejser.
Andre skelsættende begivenheder er sket på Tisha B'Av :  Det var den dag, jøderne blev fordrevet fra Spanien i 1492.

Se også 
 Templet i Jerusalem

Eksterne henvisninger 

Jødedom
Hebraiske ord og vendinger
Slægten Gam

Slægten Gam er en adelsslægt, der menes at kunne spores tilbage til år 1444, hvor en Gottfried von Gamm nævnes, selvom der senere ikke er nævnt så meget. Han var af den mecklenburgske adelsslægt. 

Familien flyttede til Danmark i 1700-tallet. Slægtens stamfædre boede på i Ærøskøbing på Ærø. I begyndelsen havde slægten intet slægtsnavn, senere blev navnet von Gamm ændret til Gam. Gamm betyder Grif på tysk, såvel som på oldnordisk. Griffen er et verdenskendt fabeldyr, som vogter over skatte og store rigdomme.

Slægten har også deres eget våbenskjold.

Litteratur
 Ivan Gam, Slægten Gam, Odense 1989
Lexicon over adeliche Familier i Danmark, København 1784, Tab. 31, Nr. 28 u. S. 170

Gam
Goshen (Bibelen)

Goshen eller Gosen var et område lige inden for Egyptens østgrænse mellem det østlige Nildelta og den nuværende Suez-kanal. Det blev overdraget til patriarken Jakobs efterkommere som græsningsområde, og blev kun delvist inddraget i de plager der ellers overgik Egypten.

I Første Mosebog 45:9-10 hvor Josef forsones med sine brødre, siger han til dem:
Skynd jer nu hjem til min far, og sig til ham: Dette siger din søn Josef: Gud har gjort mig til herre i hele Egypten. Kom uden tøven ned til mig, og bosæt dig i landet Goshen, så du kan være nær ved mig, du, dine sønner og sønnesønner, dine får og dine køer og alt, hvad du ejer.
Noter

Ekstern henvisning 
 Goschen: Das Land des Aufenthalts, Goshen, landet hvor Jakobs efterkommere opholdt sig i Egypten (tysk Wiki)

Det Gamle Testamente
Egypten i antikken
Bibelske steder